stanford-oval/wikipedia huggingface dataset:
Snake Jailbird
Hahmon vaiheet

4. kauden jaksossa ”Pumppu pettää” Snake asui pastori Lovejoyn naapurissa, mikä tosin saattoi olla vain tilapäinen piilopaikka. 7. kauden jaksossa ”22 tarinaa” hämärä asekauppias Herman sieppasi Snaken ja päällikkö Wiggumin elokuvaa Pulp Fiction – tarinoita väkivallasta parodioineessa kohtauksessa, mutta he pelastuivat.
11. kauden jaksossa ”Pygmalion” esiteltiin Snaken poika, jonka nimeksi paljastui Jeremy 17. kauden jaksossa ”Loppumaton tarina”. Snake on erittäin huolehtivainen isä pojalleen ja pyrkii kasvattamaan tästä itsensä kaltaista rikollista. Snaken vakituinen tyttöystävä on entinen poliisi Gloria (ääninäyttelijä Julia Louis-Dreyfus), joka nähtiin ensi kerran 13. kauden jaksossa ”Rakastunut”.
”Loppumattoman tarinan” mukaan Snake oli alun perin Indiana Jonesin kaltainen idealistinen arkeologi, joka oli löytänyt mittaamattoman arvokkaan kulta-aarteen ja aikoi lahjoittaa sen museolle. Kun Moe Szyslak varasti aarteen, Snake vannoi kostavansa yhteiskunnalle alkamalla rikolliseksi. Toisaalta Simpsoneissa on myös nähty takaumajaksoja, joissa Snake on toiminut rikollisena jo teini-ikäisenä.
Snake teloitettiin sähkötuolissa 10. tuotantokauden jaksossa ”Kauhujen talo, osa 9”. Halloween-aiheiset ”Kauhujen talo” -jaksot eivät kuitenkaan kuulu Simpsonien juonijatkumoon, joten todellisuudessa Snake on yhä elossa. Häntä on kuitenkin yritetty huonolla menestyksellä teloittaa sähkötuolissa ainakin 12. tuotantokauden jaksossa ”Puunhalaaja” ja 24. tuotantokauden jaksossa ”Maailmanlopun meininki”.
Speculaas

Speculaas-keksien kuviointia
Speculaas on perinteinen hollantilainen ja belgialainen piparkakkua muistuttava maustekeksi, jollaisia on syöty perinteisesti Pyhän Nikolauksen päivän aattona. Belgiassa samankaltainen, vähemmän maustettu keksi tunnetaan myös ranskankielisellä nimellä spéculoos ja Saksassa Westfalenissa ja Reininmaalla nimellä Spekulatius.
Keksit ovat tyypillisesti kuvioituja. Perinteisesti nämä kuvat ovat olleet peräisin Pyhän Nikolauksen legendasta.
Nykyisin speculaaseja syödään jouluajan lisäksi ympäri vuoden. Suomessa niitä on myynyt ainakin Ruokakesko Euro Shopper -tuoteryhmässään sekä nykyään (vähän ennen joulua) Lidl.
Skotlannin parlamentti

| Skotlannin parlamentti Scottish Parliament Pàrlamaid na h-Alba Scots Pairliament |
| --- | --- |
 
Tyyppi
Tyyppi:  yksikamarinen
Historia
Perustettu:  1999
Johto
Puhemies:  Alison Johnstone
Kokoonpano
Edustajia:  129
 
Puolueet:  Hallitus (71)      SNP (64)       Vihreät (7)  Oppositio (57)       Konservatiivit (31)       Työväenpuolue (22)       Liberaalidemokraatit (4)
Vaalit
Viimeisimmät vaalit:  6. toukokuuta 2021
Kokouspaikka
 
 Skotlannin parlamenttitalo, Edinburgh, Skotlanti
Kotisivut
 http://www.parliament.scot
Skotlannin parlamentti (engl. Scottish Parliament, gaeli. Pàrlamaid na h-Alba, skot. Scots Pairliament) on vuonna 1999 perustettu Skotlannin yksikamarinen itsehallintoelin Edinburghissa. Siitä käytetään Britanniassa ajoittain nimeä Holyrood sijaintinsa mukaan. Parlamenttiin kuuluu 129 vaaleilla nelivuotiskaudeksi valittua edustajaa.
Parlamentaarista työtä tehdään 19 komiteassa.
Parlamentin istuntoja voi seurata suorina lähetyksinä Scottish Parliament TV -kanavalla, jota parlamentti ylläpitää.
Historia

Parlamentin perustamisesta päätettiin vuoden 1997 kansanäänestyksellä. Se päättää monista Skotlantia koskevista asioista kuten koulutuksesta ja terveydenhuollosta, muttei ole samassa asemassa kuin Westminsterin parlamentti. Skotlannin parlamentti aloitti toimintansa 1999.
Vuosina 1999–2004 parlamentti kokoontui Skotlannin kirkon käyttämässä kokoontumistilassa.
Parlamentti on kokoontunut syksystä 2004 lähtien Edinburghin Holyroodissa katalonialaisen Enric Mirallesin suunnittelemassa rakennuksessa, jonka arkkitehtuuri on herättänyt runsaasti keskustelua ja mielipiteitä suuntaa ja toiseen.
Viimeisimmät vaalit

Edelliset vaalit pidettiin 5. toukokuuta 2016. Äänioikeus oli ensimmäistä kertaa 16-vuotiailla.
Suurin puolue on Skotlannin itsenäisyyttä kannattava Skotlannin kansallispuolue (SNP), joka sai 63 paikkaa. konservatiivit sai 31 paikkaa ja Työväenpuolue 24 paikkaa. Lisäksi vihreät saivat kuusi paikkaa ja liberaalidemokraatit viisi paikkaa. Sitoutumaton ehdokas sai yhden paikan.
Toukokuussa 2016 parlamentin puhemieheksi valittiin Ken Macintosh, joka oli ensimmäinen työväenpuolueesta tuleva puhemies.
Galleria

Kuningatar Elisabet II parlamentin avajaisissa 1999. Vasemmalla Skotlannin ensimmäinen pääministeri Donald Dewar ja oikealla ensimmäinen puhemies David Steel.
Parlamenttitalon rakennustyömaa vuonna 2004.
Skotlannin parlamenttitalo
Skotlannin kruunu parlamentin istuntokauden avajaisissa vuonna 2011, joihin myös kuningatar ottaa osaa.
Aiheesta muualla

Kuvia tai muita tiedostoja aiheesta Skotlannin parlamentti Wikimedia Commonsissa
Solusitkos

Virusinfektion aiheuttama synsytiumin muodostus
Solusitkos eli synsytium (lat. syncytium) on monia tumia sisältävä jättisolu. Monitumaisuus johtuu siitä, että tuman jakautuessa solulima ei jakaudu.
Esimerkkejä:
synsytiotrofoblasti, istukan osa
poikkijuovainen lihassyy
Solus (täsmennyssivu)

Solus tarkoittaa seuraavia asioita:
Solus (käyttöjärjestelmä), Linux-ytimeen pohjautuva käyttöjärjestelmä
SOLUS, Sara-yhtyeen seitsemäs albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solus”, voi hakea sivunnimihaulla, laajalla sivunnimihaulla tai tekstihaulla.
Stadion de Goffert

| Stadion de Goffert |
| --- | --- |

Rakennuksen tiedot
Sijainti:  Nijmegen, Alankomaat
Koordinaatit:  51°49′21″N, 5°50′12″E
Avattu:  8. heinäkuuta 1939
Remontoitu:  25. tammikuuta 2000
Kenttä:  Nurmi
Käyttäjät
 NEC Nijmegen 
Katsojakapasiteetti
 12 500 
Lisää rakennusartikkeleitaArkkitehtuurin teemasivulla
Stadion de Goffert, tunnetaan sponsorisyistä myös nimellä McDOS Goffertstadion on jalkapallostadion Nijmegenissä Alankomaissa. Sen pääkäyttö on toimia Eredivisiessä pelaavan NEC Nijmegenin kotikenttänä. Stadion avattiin kesällä 1939, tuolloin seremonioissa oli mukana myös Alankomaiden silloinen prinssi Bernhard. Sitä remontoitiin vuonna 1999 ja uudet avajaiset järjestettiin tammikuussa 2000. Remontin yhteydessä paikkoja vähennettiin 12 500:aan, jotta yleisö olisi lähempänä kenttää. Vuodesta 1951 lähtien stadionilla ollaan järjestetty myös Nijmegenin kansainvälisen neljän päivän marssien avajaiset. Stadionin historian ehkä tärkeimpänä otteluna pidetään NEC Nijmegenin ja FC Barcelonan välistä UEFA Cup-ottelua vuodelta 1983.
Stadionille ollaan suunniteltu suurta uudistusta vuodeksi 2010. Katsojakapasiteettia ollaan päätetty nostaa 20 000:een ja rakennus sijoitetaan suurimmaksi osaksi maan alle. Stadionille suunnitellaan tuotaviksi muitakin lajeja kuten koripalloa ja judoa, jolloin se muodostaisi "Huippu-urheilun talon". Muutos tehdään, koska Nijmegenin kaupunki ei anna stadionin kasvaa korkeudessa suojellun luonnonkohteen, Goffertin puiston takia.
Eredivisien stadionit
Abe Lenstra Stadion •
Johan Cruijff Arena •
DSB Stadion •
Euroborg •
Stadion Galgenwaard •
Gelredome •
Stadion de Goffert •
De Grolsch Veste •
Den Haag Stadion •
Sparta Stadion Het Kasteel •
Kras Stadion •
De Kuip •
Parkstad Limburg Stadion •
Philips Stadion •
Polman Stadion •
Rat Verlegh Stadion •
De Vijverberg •
Willem II Stadion
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stadion de Goffret
Spede

Spede voi tarkoittaa ainakin seuraavia:
Pertti ”Spede” Pasanen, viihdetaiteilija ja keksijä
Spede-Yhtiöt, Pasasen tuotantoyhtiö
Spede-Tuotanto Oy, Pasasen tuotantoyhtiö
Speden Spelit, MTV3-kanavan televisio-ohjelma vuosilta 1988–2002
Speden Spelit, edellä mainitun ohjelman yhteydessä pelattu Veikkauksen peli
Spede, vuoden 2023 mm. Spede Pasasesta ja Vesa-Matti Loirista kertova elämäkertaelokuva
SPEDE-mittalaite (Spacecraft Potential, Electron and Dust Experiment) SMART-1-luotaimessa
Ray Spede -raketilla lentävä piirroshahmo vuodelta 1948, Red Flash Comicin tuotantoa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spede”, voi hakea sivunnimihaulla, laajalla sivunnimihaulla tai tekstihaulla.
Silmät niin kuin mantelit

| Silmät niin kuin mantelit Tulipunaruusut |
| --- | --- | --- |

Studioalbumin tiedot
 Julkaistu: 1987
 Tyylilaji: iskelmä
 Kesto: 41.35
 Levy-yhtiö: Flamingo Music
Tulipunaruusut muut julkaisut
| Tulipunaruusut 1985 | Silmät niin kuin mantelit 1987 | Kadotettu nuoruus 1989 |
Silmät niin kuin mantelit on Tulipunaruusujen julkaisema albumi vuodelta 1987.
Kappaleet

Silmät niinkuin mantelit – 3.09
Sinitaivaan alla – 3.09
Romantica – 3.19
Violetta – 3.59
Annina – 3.25
Ei markkaakaan – 3.48
Partisaanivalssi (Alkuperäinen kappale: Dzis do ciebie przyjsc nie moge) – 3.11
Valvo kanssani yön yli aamuun – 3.32
Rakkauskirjeitä hiekassa (Alkuperäinen kappale: Love Letters in the Sand) – 3.13
Sata suloista suudelmaa – 4.07
Hiekkaa (Alkuperäinen kappale: Polvere) – 3.44
Suomi-Suomi – 2.53
Spermarket

| Spermarket Liimanarina |
| --- | --- | --- |

Albumin kansi.
Studioalbumin tiedot
 Äänitetty : 1995
 Julkaistu: 1995
 Tyylilaji: folk-punk
 Levy-yhtiö: Drag City
Liimanarinan muut julkaisut
| Hei nyt ei olla LA:ssa (Live at Heinola) (omakustanne kasetti) 1993 | Spermarket 1995 | Panomeluu '98 (omakustanne kasetti) 1997 |
Spermarket on suomalaisen folk-punk-yhtye Liimanarinan ensimmäinen kokopitkä studioalbumi, joka ilmestyi Drag Cityltä vuonna 1995. Sitä ennen Liimanarinalta olivat ilmestyneet EP:t Maailman tylsin vittumaisuus (Bad Vugum, 1989), Juutalaiset (Bad Vugum, 1990), Läntinen Pornokatu 25 B 13 (Bad Vugum, 1992) sekä omakustannekasetti Hei nyt ei olla LA:ssa (Live at Heinola) vuonna 1993.
Liimanarinan kotisivuilla Olli Pauke selitti levyn nimen syntyhistoriaa seuraavalla tavalla: "Nimen koko ideana oli paikantaa olematon rajapinta mainonnan ja prostituution välillä. Poistetaan yksi kirjain paikasta, jossa kaikki tekevät jokapäiväiset ostoksena ja se muuttuu joksikin, mikä muistuttaa ilotaloa. Joten, se on kuin "kaikki on kaupan" toisin sanottuna." Paukkeen mukaan "Jotta asiat vaikuttaisivat merkityksellisemmiltä ja monimutkaisemmilta, joku kuvitteli jopa, että CD:n bonus track oli "protesti modernia teknologiaa vastaan tai jotain." Itse asiassa, se lyhennettiin seitsemään minuuttiin, koska oli kuulemma mahdotonta löytää paikkaa, jossa CD olisi voitu painaa alkuperäisessä pituudessaan. Myös Olli Paukkeen pitkäaikainen haave piereskellä levyllä toteutui Spermarket-levyllä.
Kappaleet

Kaikki levyn kappaleet on tehnyt Olli Pauke. Tunnuslauseekseen hän on valinnut Janne "huu-haa" Liimataisen lauseen "Mikään idea ei oo liian naurettava piisiin laitettavaks".
Pitäs varmaan lopettaa toi pornolehtien lukeminen
Siat on älykkäitä eläimiä (mutta huonoja poliiseja)
Muutama fuck-you limudiskossa
Elviksen tinatöönösotilaat
Mihin kaikki paskapäät on kadonnu?
Missäs kaikki samba-karnevaalit tähän aikaan vuodesta järjestetään?
Mikähän on kolmanneks yleisin koirannimi Kongossa?
Luokan ainoa poika, jolla ei oo omaa nokkahuilua
Venäjän viimeinen & Eestin ensimmäinen Elvis
13.000 poliittista armomurhaa
5-600 purkkia liimaa
Suomen ainoo nokkahuilu johon ei pitäis ainaka puhaltaa
Reijo Pauke Tallinnassa syksyllä '79
Kamomillan aston villa koko illan
Iänikuinen sämpyläkuljetus lumisateessa
Rouva Rytöhonka, teillä on mahtavaa juustoo!
Vihaan kaikkee paitsi Matlockia
Sam Kokin sätkynuket #74 & 36
Kokoonpanoksi levyllä ilmoitetaan

kannuj kolistelee Karri Koo-Kojootti (Kaija Koon ottopoeka, jonka Kojo otti)
bassoo spelar Tuomo Öjvind Runqvist Ruotsin rautakaivosalueelt´
Olli Keefar Pauke skulaa skebaa
pimpparautaa joku joka haluaa pysyä tuntemattomana
ukrainalaist´ rakoharppuu joku jonka me halutaan pysyvän tuntemattomana (tai ainakin pää pinnan alla tai jotain tollast´)
Solnetšnyi

| Solnetšnyi Солнечный |
| --- | --- |
 lippu:  vaakuna
Valtio:  Venäjä
Subjekti:  Tverin alue
Hallinto:  
 – Hallinnon tyyppi:  Kaupunkipiiri
 – Pormestari:  Vladimir Petrov
Väkiluku (2010):  2 242
 
 www.zatosoln.ru 
Infobox OKVirheellinen NIMI-arvo: 
Solnetšnyi (ven. Со́лнечный) on kaupunkimainen taajama ja suljettu alue Tverin alueen luoteisosassa Venäjällä. Se sijaitsee Seligerjärven Gorodomlja-saarella lähellä Ostaškovin kaupunkia. Vuonna 2010 taajamassa asui 2 242 henkeä.
Toisen maailmansodan jälkeen saarelle perustettiin tutkimuslaitos, jossa työskenteli saksalaisia ohjusasiantuntijoita. Nykyään siellä toimii Zvezda-niminen tuotantolaitos, joka valmistaa avaruusraketeissa käytettäviä gyroskooppeja. Nykyisen nimensä ja suljetun alueen statuksen taajama sai vuonna 1995.
Saarelle on Ostaškovista kesäisin laivayhteys ja talvella jäätie.
Aiheesta muualla

Gorodomlja-saaresta ja Solnetšnyin taajamasta kertova sivusto (venäjäksi)
She’s Electric

| ”She’s Electric” Oasis |
| --- | --- | --- |

Singlen tiedot
 Albumilta: (What’s the Story) Morning Glory?
 B-puoli: ”She’s Electric (Demo)”
 Äänitetty : maaliskuu – kesäkuu 1995
 Julkaistu: 2. lokakuuta 1995 (alkuperäinen julkaisu) 29. syyskuuta 2014 (uudelleenjulkaisu)
 Formaatti: promo CD
 Tekijä(t): Noel Gallagher
 Tuottaja(t): Owen Morris, Noel Gallagher
 Tyylilaji: brittipop
 Kesto: 03.40
 Levy-yhtiö: Creation Records Big Brother Recordings
Oasiksen muut singlet
| ”Hello” 1995 | ”She’s Electric” 1995 | ”Wonderwall” 1995 |
She’s Electric on brittiläisen rockyhtye Oasiksen kappale, joka on yhdeksäs raita yhtyeen toisella albumilla (What’s the Story) Morning Glory? (1995). Kappale julkaistiin uudelleen Euroopassa promosinglenä syyskuussa 2014. CD-levyn B-puolena on demoversio kappaleesta.
”She’s Electric” kuului Oasiksen soittolistaan ainoastaan Heathen Chemistry Tour -kiertueella vuosina 2001–2002. Se esitettiin ensimmäisen kerran livenä 7. lokakuuta 2001.
Kappaleet > Vuoden 2014 promojulkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | She’s Electric (Demo)  | 3.40 |  |  |  |  |  |  |  |
| 2. | She’s Electric (Remastered Album Version)  | 3.40 |  |  |  |  |  |  |  |
|  |  | 7.20 |  |  |  |  |  |  |  |
Kokoonpano ja henkilöstö

| --- | --- |
 Yhtye Liam Gallagher – laulu  Noel Gallagher – soolokitara  Paul ”Bonehead” Arthurs – rytmikitara  Paul ”Guigsy” McGuigan – basso  Alan White – rummut, lyömäsoittimet :  Tuotanto Tuotanto: Owen Morris, Noel Gallagher  Miksaus: Neil Dorfsman, David Swope  Masterointi: Barry Grint, Vlado Meller
Snakebite (EP)

| Snakebite Whitesnake |
| --- | --- | --- |

EP-levyn tiedot
 Äänitetty : 7.–13. huhtikuuta 1978
 Julkaistu: 1978
 Formaatti: LP
 Tuottaja(t): Martin Birch, Roger Glover
 Tyylilaji: hard rock, blues rock
 Kesto: 36.25
 Levy-yhtiö: EMI, Sunburst
Whitesnaken muut julkaisut
 : Snakebite 1978
Snakebite on Whitesnake-yhtyeen vuonna 1978 julkaistu EP-levy. Sen kaikki kappaleet julkaistiin myöhemmin samana vuonna yhtyeen ensimmäisen albumin Snakebiten a-puolella. Vuonna 2006 kappaleet julkaistiin myös Trouble-albumin remasteroidulla painoksella.
Kappaleet

Bloody Mary – 3.16
Steal Away – 4.15
Ain't No Love in the Heart of the City – 5.05
Come On – 3.25
Kappaleet > David Coverdale's Whitesnake – Snakebite

Come On – 3.31
Bloody Mary – 3.18
Ain't No Love in the Heart of the City – 5.07
Steal Away – 4.16
Keep On Giving Me Love – 5.13
Queen of Hearts – 5.15
Only My Soul – 4.33
Breakdown – 5.12
Kokoonpano

David Coverdale – laulu (kappaleet 1-8)
Micky Moody – kitara (kappaleet 1-8)
Bernie Marsden – kitara (kappaleet 1-4)
Neil Murray – bassokitara (kappaleet 1-4)
Dave Dowle – rummut (kappaleet 1-4)
Pete Solley – koskettimet (kappaleet 1-4)
Tim Hinkley – piano (kappaleet 5-8)
Alan Spenner – basso (kappaleet 5-8)
Tony Newman – rummut (kappaleet 5-8)
Lee Brilleaux – huuliharppu (kappaleet 5-8)
Roger Glover – klavinetti, lehmänkello, ARP 2600 (kappaleet 5-8)
Whitesnake
| --- | --- |
Studioalbumit::   Snakebite  Trouble  Lovehunter  Ready an' Willing  Come an' Get It  Saints & Sinners  Slide It In  1987  Slip of the Tongue  Restless Heart  Good to Be Bad  Forevermore  The Purple Album  Flesh & Blood 
EP:t::   Snakebite EP  1987 Versions 
Livealbumit::   Live at Hammersmith  Live...In the Heart of the City  Starkers in Tokyo  Live: In the Still of the Night  Live: In the Shadow of the Blues  Live at Donington 1990 
Kokoelmat::   Whitesnake's Greatest Hits  The Silver Anniversary Collection  The Early Years  The Definitive Collection  30th Anniversary Collection 
Singlet::   ”Lie Down (A Modern Love Song)”  ”Long Way from Home”  ”Fool for Your Loving”  ”Ready an’ Willing”  ”Ain’t No Love in the Heart of the City”  ”Don’t Break My Heart Again”  ”Would I Lie to You”  ”Here I Go Again”  ”Guilty of Love”  ”Standing in the Shadow”  ”Give Me More Time”  ”Love Ain’t No Stranger”  ”Slow an’ Eas”y  ”Here I Go Again '87”  ”Is This Love”  ”Still of the Night”  ”Crying in the Rain”  ”Give Me All Your Love”  ”Fool for Your Loving '89”  ”The Deeper the Love”  ”Now You’re Gone”  ”Is This Love/Sweet Lady Luck”  ”Too Many Tears”  ”Don’t Fade Away”  ”All I Want Is You”  ”All For Love”  ”Summer Rain”  ”Lay Down Your Love”  ”Love Will Set You Free” 
Videotallenteet::   Whitesnake Commandos  Trilogy  Starkers in Tokyo  Live: In the Still of the Night  Live at Donington 1990 
Katso myös::   Deep Purple  Paice, Ashton & Lord
Silmätautioppi

Silmälääkäri tutkii lapsen silmiä.
Silmätautioppi eli oftalmologia on lääketieteen osa-alue. Siihen kuuluu silmäsairauksien ennaltaehkäisyä ja hoitoa, silmäkirurgiaa sekä taittovirheiden hoitoa. Suomessa silmätautien erikoislääkäriksi eli silmälääkäriksi erikoistuvat lääkärit suorittavat noin viisi vuotta kestävän erikoistumiskoulutuksen, johon sisältyy harjoittelua ja teoriaopintoja.
Aiheesta muualla

Kuvia tai muita tiedostoja aiheesta Silmätautioppi Wikimedia Commonsissa
Stadion Poljud

| Stadion Poljud |
| --- | --- |

Rakennuksen tiedot
Sijainti:  Split, Kroatia
Koordinaatit:  43°31′10″N, 16°25′54″E
Rakennustyöt aloitettu:  1977
Avattu:  syyskuu 1979
Omistaja:  Splitin kaupunki
Hoitaja:  nurmi
Arkkitehti:  Boris Magaš
Aiemmat nimet:  Gradski stadion u Poljudu
Käyttäjät
 HNK Hajduk Split 
Katsojakapasiteetti
 35 000 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Stadion Poljud (alun perin Gradski stadion u Poljudu, engl. City Stadium in Poljud) on monikäyttöinen urheilustadion Splitissä, Kroatiassa. Stadion rakennettiin vuoden 1979 Välimeren kilpailuja varten. Jalkapallon ja Välimeren kilpailujen lisäksi järjestetty yleisurheilun Euroopan-mestaruuskilpailut 1990 sekä yleisurheilun maanosien cup vuonna 2010. Stadionin on suunnitellut Boris Magaš ja sen omistaa Splitin kaupunki.
Nykyisin stadionin pääasiallisena käyttäjänä on Kroatian pääsarjassa pelaava jalkapalloseura HNK Hajduk Split, joka on pelannut kotiottelunsa stadionilla sen valmistumisesta saakka. Lisäksi Kroatian jalkapallomaajoukkue on pelannut stadionilla kesäkuuhun 2015 mennessä 10 maaottelua.
Stadionille mahtuu nykyisin 35 000 katsojaa. Stadionin valmistuessa vuonna 1979 kapasiteetti oli 55 000 ja se kasvoi 62 000 katsojaan 1980-luvulla. Stadion on Kroatian toiseksi suurin.
Stadionia uudistettiin vuoden 2010 maanosien cupia varten. Uudistuksissa juoksuradat saivat uuden pinnan, minkä lisäksi katsomoita paranneltiin.
Aiheesta muualla

Kuvia tai muita tiedostoja aiheesta Stadion Poljud Wikimedia Commonsissa
Stadion Partizan

| Stadion Partizan |
| --- | --- |

Rakennuksen tiedot
Sijainti:  Belgrad, Serbia
Avattu:  9. lokakuuta 1949
Remontoitu:  1998
Omistaja:  FK Partizan
Kenttä:  luonnonnurmi
Aiemmat nimet:  JNA Stadion
Katsojakapasiteetti
 32 887 
Kentän mitat
 105 x 68 m 
Lisää rakennusartikkeleitaArkkitehtuurin teemasivulla
Stadion Partizan on urheilustadion, joka sijaitsee Belgradissa Serbiassa. Pääosin stadion on jalkapallokäytössä, kun se toimii belgradilaisseura Partizanin kotikenttänä. stadion otettiin käyttöön 9. lokakuuta 1949 ja sen kapasiteetti on 32 887.
Stadionia ympäröi juoksuradat ja se oli pitkään Serbian puolustusvoimien omistama. Se tunnettiin nimellä JNA Stadion, joksi sitä kutsutaan edelleen epävirallisesti. Ensimmäinen remontointi stadionilla tehtiin vuonna 1998, ja siihen kuului muun muassa katsomotilojen laajennus.
Aiheesta muualla

Kuvia tai muita tiedostoja aiheesta Stadion Partizan Wikimedia Commonsissa
Stadionin esittely Partizanin kotisivustolla (Arkistoitu – Internet Archive) (englanniksi)
Sotilassoittokunta

Kaartin soittokunta
Sotilassoittokunta on ammattisoittajista koostuva soittokunta, jonka jäsenet kuuluvat asevoimien henkilökuntaan (Suomessa kantahenkilökuntaan). Tyypillisesti sotilassoittokunnat ovat puu- ja vaskipuhaltimista sekä lyömäsoittimista muodostettuja puhallinorkestereita.
Sotilassoittokunnat Suomessa

Suomessa sotilassoittokunnat esiintyvät julkisissa konserteissa, sekä puolustusvoimien, rajavartiolaitoksen ja maanpuolustusjärjestöjen tilaisuuksissa.
Suomessa on kuusi sotilassoittokuntaa: Maavoimien alaisuudessa olevat Kaartin soittokunta, Lapin sotilassoittokunta, Rakuunasoittokunta ja Puolustusvoimien Varusmiessoittokunta, sekä Ilmavoimien soittokunta ja merivoimien alaisuudessa oleva Laivaston soittokunta.
Soittokunta kuuluu yleensä joukko-osaston organisaatioon, pois lukien merivoimien esikunnan organisaatioon kuuluva Laivaston soittokunta.
Aiheesta muualla

Wikimedia Commonsissa on kuvia tai muita tiedostoja aiheesta .
Sotilasmusiikin viralliset sivut
Sosialistinen puolue (Alankomaat)

| Sosialistinen puolue> Socialistische Partij |
| --- | --- |
  
  
  
Perustettu:  22. lokakuuta 1971
Puheenjohtaja:  Lilian Marijnissen
Ideologia:   demokraattinen sosialismi  sosiaalidemokratia  ekososialismi  vasemmistopopulismi  euroskeptismi 
Poliittinen kirjo:  vasemmisto
Edustajainhuone:  5 / 150
Senaatti:  3 / 75
Euroopan parlamentti:  0 / 29
Kotisivu:  www.sp.nl
Infobox OKVirheellinen NIMI-arvo: 
Sosialistinen puolue (hollanniksi: Socialistische Partij lyh. SP) on alankomaalainen vasemmistolainen puolue.
Vuoden 2023 parlamenttivaalien jälkeen puolueella on 5 edustajaa edustajainhuoneessa ja 3 edustajaa senaatissa.
Puolueen puheenjohtajana toimii Lilian Marijnissen.
Silmätysten leijonan kanssa

| Silmätysten leijonan kanssa nuoren tytön vaiheita natsi-Saksassa> Facing the Lion |
| --- | --- |
 Englanninkielisen lyhennetyn laitoksen kansikuva.
Alkuperäisteos
Kirjailija:  Simone Arnold Liebster
Kuvittaja:  Simone Liebster
Kieli:  englanti
Genre:  omaelämäkerta
Kustantaja:  Grammaton Press
Julkaistu:  28. huhtikuuta 2000
Sivumäärä:  408
ISBN:  978-0-9679366-5-9
Suomennos
Suomentaja:  Tessaliina Kekäle 
Kustantaja:  Gramma
Julkaistu:  2009
Sivumäärä:  375
ISBN:  978-87-91953-11-8

Löydä lisää kirjojaKirjallisuuden teemasivulta
Silmätysten leijonan kanssa (engl. Facing the Lion) on Simone Arnold Liebsterin (s. 1930) kirjoittama omaelämäkerta. Kirja ilmestyi vuonna 2000, ja se kertoo Liebsterin nuorena tyttönä natsihallinnon aikana kokemista vaikeuksista ja vainosta. Kirjan englanninkielistä laitosta on myyty lähes 20 000 kappaletta ja koreankielistä melkein 6 000 kappaletta. Se on saatavilla myös tanskaksi, ranskaksi, saksaksi, italiaksi, japaniksi, puolaksi, venäjäksi, espanjaksi, suomeksi ja ruotsiksi.
Kirjan tapahtumat keskittyvät Simone Liebsterin lapsuuteen 1930-luvulla, Saksan Ranskan-miehityksen aikaiseen elämään ja toisen maailmansodan jälkeisiin vaiheisiin. Viimeinen luku käsittelee aikaa siitä eteenpäin aina omaelämäkerran kirjoitushetkeen saakka. Teoksen kuvituksena on runsaasti kirjoittajan tekemiä piirroksia ja aiheeseen liittyviä valokuvia.
Teoksen nimessä esiintyvä leijona oli koodisana, jota Jehovan todistajat käyttivät natsihallinnosta.
Aiheesta muualla

Facing The Lion – kirjan virallinen verkkosivusto (englanniksi)